Kúpna zmluva

uzavretá podľa § 409 a nasl. zákona č. 513/1991 Zb. Obchodného zákonníka v znení neskorších predpisov medzi týmito zmluvnými stranami:

Článok I. Zmluvné strany
Kupujúci: 	
Obchodné meno:	Mesto Humenné
Sídlo: 			Kukorelliho 1501/34, 066 28 Humenné
V zastúpení:		PhDr. Ing. Miloš Meričko, primátor mesta Humenné	
IČO: 			00323021		
DIČ:			2021232598			
Bankové spojenie IBAN: SK75 5600 0000 0042 1099 3002
Tel.:			057/775 28 13
E-mail:			msu@humenne.sk

(ďalej len „kupujúci“)

Predávajúci: 
Obchodné meno: 	.................................
Sídlo:			.................................
V zastúpení:		.................................
IČO: 			.................................
Registrácia:		.................................
DIČ:			.................................
IČ DPH:			.................................
Bankové spojenie:	.................................
Tel.:			.................................
E-mail:			.................................

(ďalej len „predávajúci“)

Článok II. Preambula

Táto zmluva sa uzatvára ako výsledok verejného obstarávania - zákazka a nízkou hodnotou na dodanie tovaru - postup podľa § 117 zákona č.343/2015 Z.z o verejnom obstarávaní a o zmene a doplnení niektorých zákonov (ďalej len „ZVO“) s názvom Vybavenie detských ihrísk 2024, časť ........ 

Článok III. Predmet zmluvy

 1. Predmetom tejto zmluvy je záväzok predávajúceho dodať tovar podľa prílohy č.1 špecifikácia zákazky. 

2. Súčasťou rozsahu plnenia je dodanie predmetu zmluvy na určené miesto a montáž.

3. Kupujúci sa zaväzuje predmet kúpnej zmluvy vymedzený v Článku III. bod 1. a 2. prevziať zmluvne dohodnutým spôsobom a zaplatiť predávajúcemu kúpnu cenu uvedenú v Článku IV. tejto zmluvy. 

4. Predávajúci sa zaväzuje odovzdať ako súčasť predmetu zmluvy: dodací list, záručné listy, návody na použitie, certifikáty. 

Článok IV. Kúpna cena, platobné podmienky

1. Kúpna cena za predmet zákazky je stanovená v zmysle zákona č.18/1996 Z. z. o cenách v znení neskorších predpisov a ponuky uchádzača.
 
2. Cena za dodanie tovaru : 
Cena bez DPH: 	......................... EUR 
DPH 20%: 	......................... EUR 
Cena s DPH: 	......................... EUR 

Cena je podrobne špecifikovaná v Prílohe č.1 tejto kúpnej zmluvy. 

3. V kúpnej cene sú zahrnuté všetky náklady predávajúceho spojené s plnením predmetu zmluvy podľa Článku III. tejto zmluvy.  Kupujúci vystaví predávajúcemu na predmet zmluvy objednávku/y.

4. Právo na zaplatenie ceny vzniká predávajúcemu riadnym splnením jeho záväzku spôsobom v mieste plnenia a termínom dodania v súlade s touto zmluvou. 

5. Po dodaní predmetu zmluvy podľa Článku. V. bod 1. tejto zmluvy a jeho prevzatí v mieste plnenia vystaví predávajúci daňový doklad na dodaný predmet zmluvy a odošle ho, alebo odovzdá na adrese kupujúceho v dvoch výtlačkoch. Daňový doklad musí obsahovať všetky náležitosti uvedené v zákone č. 222/2004 Z. z. o dani z pridanej hodnoty v platnom znení. K daňovému dokladu je predávajúci povinný priložiť potvrdený dodací list.

6. Splatnosť faktúry je 30 dní od jej doručenia kupujúcemu. Pre tento účel sa za deň úhrady považuje dátum odpísania platnej sumy z účtu kupujúceho. 

7. Kupujúci je oprávnený vrátiť daňový doklad, ktorý nemá zákonom a zmluvou požadované náležitosti a to do dátumu jeho splatnosti. Oprávneným vrátením daňového dokladu prestáva plynúť lehota splatnosti. Nová lehota splatnosti začína plynúť odo dňa doručenia opraveného daňového dokladu. 

Článok V. Dodacie podmienky

1. Miestom plnenia pre potreby tejto zmluvy je: 
Materská škola Osloboditeľov 1, 066 01 Humenné
Materská škola Dargovských hrdinov 18, 066 01 Humenné.
 
2. Termín dodania: do 30.8.2024. 

3. Kupujúci sa zaväzuje spolupôsobiť s predávajúcim. 

4. Odovzdanie bude vykonané povereným zástupcom predávajúceho a prevzatie zástupcom kupujúceho v mieste plnenia po dohode. 

5. Predmet zmluvy uvedený v Článku. III. tejto zmluvy je splnený jeho prevzatím a podpísaním dodacieho listu zástupcom kupujúceho. 

6. V prípade, že kupujúci odmietne prevziať predmet zmluvy napriek tomu, že predmet zmluvy je pripravený na prevzatie, je splnenie predmetu zmluvy splnené jeho uskladnením u predávajúceho. Predávajúci bude o tejto skutočnosti kupujúceho informovať písomne. 

7. Predávajúci je povinný pri dodaní predmetu zmluvy odovzdať používateľovi všetky doklady nevyhnutné k jeho prevzatiu a používaniu a uvedeniu do prevádzky, ako aj doklady uvedené v Článku. III bod 4. 

Článok VI. Kvalita tovaru

1. Predávajúci je povinný dodať predmet zmluvy riadne, včas a v požadovaných vlastnostiach, množstve, v akosti a v prevedení podľa Článku III. tejto zmluvy. 

2. Predávajúci vyhlasuje, že predmet kúpy dodávaný v rámci predmetu zmluvy je doteraz nepoužívaný a jeho technické a prevádzkové parametre sa zhodujú s parametrami uvádzanými ich výrobcom, tovar je nový, nerepasovaný, prvotriedneho vyhotovenia a z prvotriednych materiálov. 

3. Záručná doba pre jednotlivé druhy tovaru, ktoré sú predmetom tejto zmluvy, začína plynúť dňom podpísania dodacieho listu a preberacieho protokolu kupujúcim. Na dodané zariadenia je záručná doba 24 mesiacov. 

4. Kupujúci je povinný dodržiavať návod na obsluhu a predávajúcim vydané inštrukcie (písomné) na používanie predmetu kúpy. Záručné povinnosti predávajúceho sa nevzťahujú na poškodenie neodborným zásahom zo strany kupujúceho alebo tretej osoby. 

5. Kupujúci je povinný vady písomne oznámiť predávajúcemu bez zbytočného odkladu po ich zistení, najneskôr do uplynutia dohodnutej záručnej doby. Nároky kupujúceho z vád tovaru sa riadia ustanoveniami § 436 Obchodného zákonníka. 

6. V prípade zistenia vady vykoná prvotné oznámenie predávajúcemu o jej zistení zamestnanec používateľa e-mailom na adrese ........................ 

7. Nebezpečenstvo škody v dodávke (nekompletnosť, poškodenie) prechádza na kupujúceho v momente odovzdania – prevzatia predmetu zmluvy kupujúcim. Kupujúci si vyhradzuje právo neprevziať poškodený alebo nekompletný predmet kúpy. 

Článok VII. Zmluvné pokuty a sankcie

1. Kupujúci je oprávnený uplatniť u predávajúceho zmluvnú pokutu za nedodanie predmetu kúpy v dohodnutom čase a to 0,05% z kúpnej ceny za každý a začatý deň omeškania. 

2. Predávajúci je oprávnený uplatniť u kupujúceho úrok z omeškania za omeškanie s úhradou kúpnej ceny a to 0,05% z kúpnej ceny za každý deň omeškania s plnením. 

3. Zmluvné pokuty dohodnuté touto zmluvou hradí povinná strana nezávisle na tom, či a v akej výške vznikne druhej strane škoda. 

Článok VIII. Vlastnícke právo

1. Kupujúci nadobúda výlučné vlastnícke právo k predmetu zmluvy až po úhrade kúpnej ceny na účet predávajúceho. 

Článok IX. Zánik zmluvy, zmena zmluvy, okolnosti vylučujúce zodpovednosť

1. Nedodržanie záväzku splnenia predmetu zmluvy v požadovaných vlastnostiach a kvalite zo strany predávajúceho budú zmluvné strany považovať za podstatné porušenie kúpnej zmluvy podľa § 345 ods. 2 Obchodného zákonníka. Omeškanie predávajúceho s dodávkou predmetu zmluvy o viac ako 10 dní bude kupujúci považovať za podstatné porušenie kúpnej zmluvy. 

2. Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy. Právo zmluvných strán na náhradu škody a zmluvnú pokutu tým nie je dotknuté. 

3. Za porušenie tejto zmluvy spôsobené vyššou mocou zmluvné strany nezodpovedajú. Pod vyššou mocou chápu zmluvné strany udalosti, ktoré nebolo možné predvídať, alebo ak ich aj zmluvné strany predvídali, tieto sa uskutočnili mimo ich vôle a vplyvu, ak tieto plne alebo čiastočne bránili plneniu podmienok zmluvy. Príkladmi vyššej moci sú prírodné katastrofy, požiare, záplavy, explózie, štrajky, nepokoje, vojny, zásahy štátu alebo vojenských orgánov, mimoriadna situácia ap. Uvedený výpočet nie je taxatívny. 

4. V prípade vyššej moci budú termíny vyplývajúce z tejto zmluvy predĺžené o dobu trvania stavu zapríčineného vyššou mocou. V prípade, že vyššia moc bude pretrvávať dlhšie ako 30 dní, zmluvné strany sa dohodnú na spôsobe ďalšieho plnenia tejto zmluvy alebo na jej zrušení. Na účely tejto zmluvy sa za okolnosti vylučujúce zodpovednosť z dôvodu vyššej moci prijíma právna 
úprava podľa § 374 Obchodného zákonníka. 

5. Odstúpenie od zmluvy je možné aj v prípadoch uvedených v § 19 zákona č. 343/2015 Z. z. o verejnom obstarávaní.

6. Zmena zmluvy počas jej trvania je možná v súlade s ustanoveniami § 18 zákona č. 343/2015 Z. z. o verejnom obstarávaní.

7. Zmluvné strany sa dohodli, že od tejto zmluvy je možné odstúpiť alebo ju zrušiť len písomne. Zmluvné strany sa dohodli, že za písomné doručenie sa pre prípad zrušenia resp. odstúpenia od tejto zmluvy nepovažuje doručenie faxom alebo e-mailom (elektronickou poštou). 

Článok X. Záverečné ustanovenia

1. Jednotlivé ustanovenia tejto zmluvy môžu byť menené alebo doplňované iba písomnou formou po dohode obidvoch zmluvných strán. Všetky zmeny tejto zmluvy uvedené v dodatkoch budú tvoriť neoddeliteľnú súčasť tejto zmluvy. 

2. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka a všeobecne záväzných právnych predpisov SR. Záväzkový vzťah zmluvných strán vzniknutý z tejto zmluvy sa riadi ustanoveniami Obchodného zákonníka nakoľko ide o vzťah subjektov, ktorý automaticky spadá pod vzťahy upravené v § 261 Obchodného zákonníka. 

3. Zmluvné strany sa zaväzujú, že všetky spory vyplývajúce z tejto zmluvy budú riešiť dohodou. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu.

4. Táto zmluva je vyhotovená v 3 vyhotoveniach, z ktorých každé má platnosť originálu. Dve vyhotovenia obdrží Kupujúci a jedno vyhotovenie obdrží Predávajúci. 

5. Táto zmluva nadobúda platnosť dňom jej podpísania všetkými zmluvnými stranami a účinnosť dňom nasledujúcim po dni jej zverejnenia postupom podľa zákona č. 211/2000 Z.z. o slobodnom prístupe k informáciám (zákon o slobode informácií) v znení neskorších predpisov. 

6. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali. 

7. Pre doručovanie písomností medzi zmluvnými stranami sa použije primerane ustanovenie § 106 ods. 1 písm. b) v spojení s § 112 Civilného sporového poriadku. 

8. Súčasťou tejto zmluvy sú prílohy: 

Príloha č. 1 –špecifikácia zákazky

V Humennom, dňa .................... 			V ......................., dňa .......................... 

Kupujúci 						Predávajúci 



................................................... 			.................................... 
PhDr. Ing. Miloš Meričko, 				....................................
Primátor mesta Humenné 				....................................

